[pic] | EUROOPAN KOMISSIO | Bryssel 18.2.2010 KOM(2010)52 lopullinen KOMISSION TIEDONANTO EUROOPAN PARLAMENTILLE, NEUVOSTOLLE JA TILINTARKASTUSTUOMIOISTUIMELLE Toimintasuunnitelma komission valvontatehtävän vahvistamiseksi rakennetoimien yhteisen hallinnoinnin yhteydessä – vaikutukset KOMISSION TIEDONANTO EUROOPAN PARLAMENTILLE, NEUVOSTOLLE JA TILINTARKASTUSTUOMIOISTUIMELLE Toimintasuunnitelma komission valvontatehtävän vahvistamiseksi rakennetoimien yhteisen hallinnoinnin yhteydessä – vaikutukset Tiivistelmä Euroopan tilintarkastustuomioistuimen, jäljempänä ’tilintarkastustuomioistuin’, annettua vuotta 2006 koskevan vuosikertomuksen[1] komissio hyväksyi vuonna 2008 toimintasuunnitelman,[2] jonka tarkoituksena oli vahvistaa jäsenvaltioihin kohdistuvaa komission valvontatehtävää rakennetoimien yhteisen hallinnoinnin yhteydessä. Toimintasuunnitelman tavoitteena oli vahvistaa komission toimia, joilla puututaan rakennetoimien maksuihin liittyvään suureen virhemäärään ja heikkouksiin jäsenvaltioiden hallinto- ja valvontajärjestelmissä, jäljempänä ’järjestelmät’. Toimintasuunnitelmaan kuuluu 37 toimenpidettä, jotka on jaoteltu kymmenen pääotsakkeen alle (ks. liite 4). Vuosina 2008 ja 2009 mukaan otettiin lisää toimenpiteitä ja ohjelmia. Sen vuoksi komission valvonta tehtävä ulottui toimintasuunnitelmassa alun perin asetettua laajemmalle. Komissaarit Samecki ja Špidla esittivät keskeiset tulokset Euroopan parlamentin talousarvion valvontavaliokunnalle 2. joulukuuta 2009. Tarkempia tietoja esitetään 5. marraskuuta 2008,[3] 3. helmikuuta 2009[4] ja 28. lokakuuta 2009[5] esitetyissä kertomuksissa. Tässä tiedonannossa arvioidaan tuloksia ja ensimmäisiä vaikutuksia toimintasuunnitelman täytäntöönpanosta sekä sellaisten muiden toimenpiteiden toteuttamisesta, joita komissio on pannut täytäntöön rakennetoimia koskevan yhteisen tarkastusstrategian, jäljempänä ’tarkastusstrategia’, puitteissa. Arviossa tarkastellaan yksinkertaisten laatuindikaattorien lisäksi myös esimerkiksi virhemääriä ja takaisin perittyjä määriä, koska puheena olevia toimenpiteitä on vaikea sitoa yksittäisiin toimiin. Niinpä esimerkiksi ohjaus- ja koulutustoimet auttavat ymmärtämään lainsäädännöllisiä vaatimuksia, mutta niillä ei ole suoraan määrällisesti mitattavissa olevaa vaikutusta lyhyellä aikavälillä. Siksi arviossa on käytetty sopivana pidettyä laatu- ja määräindikaattorien yhdistelmää. Ohjelmakausien 1994–1999 ja 2000–2006 toimenpiteistä suuren osan kohdalla kohdennettiin komission tarkastustoimintaa ja tiukennettiin rahoitusoikaisujen soveltamista. Sen seurauksena sekä kautta 1994–1999 että kautta 2000–2006 koskevien rahoitusoikaisujen arvo nousi: vuosina 2008 ja 2009 niitä tehtiin yhteensä 3,801 miljardin euron arvosta, kun kokonaismäärä kaudella 2000–2007 oli noin 3,567 miljardia euroa. Siinä tapauksessa, että jäsenvaltiot hyväksyvät komission ehdottamat oikaisut (70 % tapauksista vuosina 2000–2009), ne voivat suunnata komission rahoitusosuuden muihin tukikelpoisiin hankkeisiin. Komission päättämiin rahoitusoikaisuihin liittyvät summat peritään takaisin ja osoitetaan EU:n talousarvioon. Toimintasuunnitelma kattoi kolme ohjelmakautta. Ohjelmakautta 1994–1999 koskevat keskeiset tulokset ja vaikutukset - Toimintasuunnitelmassa keskityttiin tämän ohjelmakauden osalta kesken olleiden rahoitusoikaisumenettelyjen päättämiseen. Vuosina 2008–2009 tehtiin 864 miljoonan euron arvosta EAKR:ään, ESR:ään ja koheesiorahastoon liittyviä rahoitusoikaisuja, jotka siis tulivat toimintasuunnitelmaa edeltäneiden 1,4 miljardin euron lisäksi. Vuosien 2008 ja 2009 tulosten taustalla on pääasiassa kautta 1994–1999 koskeva EAKR:n lopputarkastus, joka saatiin päätökseen tammikuussa 2010. ESR:n osalta kauden 1994–1999 rahoitusoikaisujen kohteena oli 13 ohjelmaa, joista komissio teki päätöksen, ja 17 muuta menettelyä, jotka aloitettiin vuosina 2008–2009. Ohjelmakautta 2000–2006 koskevat keskeiset tulokset ja vaikutukset - Komissio on keskittynyt tarkastustoiminnassaan riskialttiisiin aloihin. Se on tehnyt omia tarkastuksia 50:ssä suuririskisessä johtoelimessä, jatkanut jäsenvaltioiden toimintasuunnitelmien seurantaa ja loppuun saattamista sekä ryhtynyt toimiin kaikkien niiden virheiden suhteen, jotka tilintarkastustuomioistuin havaitsi vuoden 2006 vuosikertomuksessaan (tilintarkastustuomioistuimen vuosina 2007 ja 2008 havaitsemia virheitä koskevat toimet ovat vielä käynnissä). Toimien tavoitteena on vahvistaa järjestelmiä ja käynnistää keskeytys- ja rahoitusoikaisumenettelyjä puutteellisiksi havaituissa tapauksissa, jotta vähennettäisiin EU:n talousarviolle aiheutuvien tappioiden riskiä. Kautta 2000–2006 koskevan komission tarkastustoiminnan tuloksena tehtiin rahoitusoikaisuja vuosina 2008–2009 yhteensä 2,9 miljardin euron arvosta (toimintasuunnitelmaa edeltäneiden kahdeksan vuoden aikana niitä tehtiin 2,1 miljardin euron arvosta). Ohjelman päättämisen yhteydessä odotetaan saatavan positiivisia vaikutuksia, kun havaitut virheet on korjattu. Näyttää siltä, että riskit rajoittuvat nyt vain muutamaan jäsenvaltioon.[6] Järjestelmien parantamista jäsenvaltioissa tukee myös järjestelmien saama parempi arviointi pääosastojen vuotuisissa toimintakertomuksissa vuodelta 2008. - Komission toimilla, jotka liittyvät jäsenvaltioilta saatuihin peruutuksia ja takaisinperintää koskeviin tietoihin, on ollut positiivisia vaikutuksia. Analyysin mukaan saatujen tietojen täydellisyys ja oikeellisuus on parantunut. Sen ansiosta voidaan paremmin arvioida kansallisten valvonta- ja oikaisumenettelyjen tehokkuutta. Asiassa voitaisiin kuitenkin edistyä vielä lisää. - Vuosien 2000–2006 ohjelmien päättämistä silmällä pitäen komissio on ryhtynyt jo varhaisessa vaiheessa valmistelutoimiin: se on laatinut oman päättämisstrategiansa, antanut ohjeita ja koulutusta jäsenvaltioille ja tarkastellut toimien päättämisestä vastaavien elinten[7] valmisteluja. Näiden varotoimien vaikutukset näkyvät ohjelmia päätettäessä, ja niitä mitataan päättymisen jälkeisen jäännösvirhetason[8] avulla. - Komissio on saattanut vuotuisiin yhteenvetoihin liittyvät ohjeensa ajan tasalle ja korostanut jäsenvaltioille yhteenvetojen tuoman lisäarvon merkitystä. Vuoden 2008 vuosikertomuksessaan tilintarkastustuomioistuin pani merkille komission jatkotoimet tapauksissa, joissa jäsenvaltioiden todettiin lyöneen velvoitteitaan laimin, samoin kuin ne parannukset, joiden myötä eräät jäsenvaltiot kohensivat yhteenvetojaan lisäanalyysien tai muiden seikkojen avulla. Ohjelmakautta 2007–2013 koskevat keskeiset tulokset ja vaikutukset - Kauden 2007–2013 osalta komissio on toteuttanut tiukkoja varotoimia, joilla pyritään varmistamaan, että jäsenvaltiot ottavat käyttöön luotettavat järjestelmät heti ohjelmakauden alusta lähtien, ennen kuin välimaksupyyntöihin perustuvia korvauspäätöksiä tehdään. Ensimmäisenä toimenpiteenä arvioidaan jäsenvaltioiden perustamien järjestelmien vaatimustenmukaisuus. Vuoden 2009 loppuun mennessä aluepolitiikan pääosasto (PO REGIO) ja työllisyys-, sosiaali- ja tasa-arvoasioiden pääosasto (PO EMPL) olivat hyväksyneet vaatimustenmukaisuuden arviointia koskevat kertomukset, jotka kattoivat 91,6 prosenttia (PO REGIO) ja 90,8 prosenttia (PO EMPL) myönnetyn rahoituksen kokonaismäärästä. Toisen toimenpiteen muodostavat kansalliset tarkastusstrategiat. Vuoden 2009 loppuun mennessä PO REGIOn hyväksymät strategiat kattoivat 97,1 prosenttia ja PO EMPL:n hyväksymät strategiat 100 prosenttia ohjelmista. - Komissio on tarkastanut hankkeista tehdyn satunnaisotoksen noudattaen vastaavia menetelmiä kuin tilintarkastustuomioistuin. Selvityksen perusteella saatiin alustavaksi virhemääräksi noin viisi prosenttia, mikä on osoitus niiden toimien oikeasuuntaisuudesta, joita komissio on toteuttanut toimintasuunnitelman, tarkastusstrategian ja kautta 2007–2013 koskevien tehostettujen lakisääteistä valvontaa koskevien säännösten nojalla. Selvityksen tuloksia olisi kuitenkin tulkittava varovaisesti, sillä tarkastusten piiriin kuuluvat ohjelmakauden alkuvaiheessa eli 31. toukokuuta 2009 mennessä suoritetut maksut niissä 15 jäsenvaltiossa, jotka olivat kyseiseen päivään mennessä tehneet menoilmoituksen. - Kauteen 2007–2013 sovellettavia asetuksia on muutettu tarkoituksena yksinkertaistaa sääntöjä ja etenkin mahdollistaa kertasuoritusten, standardiyksikkökustannusten ja välillisten kustannusten käyttäminen kiinteämääräiseltä pohjalta. Kustannuksia yksinkertaistavilla säännöksillä halutaan keventää jäsenvaltioiden hallinnollista rasitetta. Lisäksi pyritään siihen, että rahastoja käytettäisiin tehokkaammin ja vaatimuksia paremmin noudattaen, jolloin virhemääräkin vähenisi. - Ohjelmakauteen 2000–2006 liittyvillä toimilla on ollut vaikutusta myös kauden 2007–2013 ohjelmien rakenteeseen ja toimivuuteen, kun kaikki sidosryhmät ovat laajamittaisten opastus- ja koulutustoimien ansiosta paremmin tietoisia järjestelmien mahdollisista puutteista ja niiden seurauksista. Yleisesti ottaen komissio on tehostanut valmiuksiaan valvoa yhteisesti hallinnoitavia rakennetoimia. Tulokset ja vaikutukset – johdanto Kuten toimintasuunnitelmasta annetussa tiedonannossa[9] todettiin, toimintasuunnitelman tarkoituksena oli täydentää tarkastusstrategian nykyistä laajamittaista tarkastustoimintaa rakennetoimien osalta sekä jatkaa tarvittavia toimia komission toimintasuunnitelmassa yhdennetyn sisäisen valvonnan kehyksen luomiseksi.[10] Toimintasuunnitelmaa ei siis ole toteutettu irrallisena, vaan EU:n osarahoituksen valvontaa koheesiopolitiikkaan liittyvissä toimissa parannetaan muillakin toimenpiteillä. Vaikka toimintasuunnitelman mukaisten toimenpiteiden tarkoituksena on parantaa valvontaa ja sen myötä pienentää virhemäärää, edellä esitetyistä syistä ei kuitenkaan ole mahdollista selvittää, miten nimenomaan toimintaohjelma tai yksittäiset toimet ovat vaikuttaneet virhemäärään. Tuloksia esitellään luvussa 1 ja vaikutuksia ja päätelmiä luvussa 2. 1. Toimintasuunnitelman tulokset 31. joulukuuta 2009 mennessä 1.1. Otsake 1 – Rakennetoimia koskevan yhteisen tarkastusstrategian mukaiset toimenpiteet kaudeksi 2000–2006 Toimenpide 1.1 : Komissio katsoo, että toimenpide on tehostanut valittujen suuririskisten johtoelinten toimintaa ja siten vähentänyt selvästi ennen ohjelmien päättämistä esiintyvien virheiden riskiä. Tärkeimmät taustatiedot : Tulokset 50:stä loppuun saatetusta tarkastuksesta: 11 myönteistä päätelmää järjestelmän toiminnasta, 2 kielteistä lausuntoa, joiden tapauksessa komissio on jo käynnistänyt menettelyn rahoitusoikaisujen tekemiseksi, 37 huomautuksia sisältävää lausuntoa, joiden tapauksessa komission yksiköt jatkokäsittelevät tai ovat jatkokäsitelleet havaintoja. DG REGIO teki vuonna 2009 lisäksi 11 ja DG EMPL 6 lisätarkastusta. Toimenpide 1.2 : PO REGIO ja PO EMPL ovat saattaneet päätökseen järjestelmien puutteita korjaavista 27 kansallisesta toimintasuunnitelmasta 24:n jatkotoimenpiteet.[11] Toimenpiteellä on puututtu jäsenvaltioiden järjestelmissä jo havaittuihin ongelmiin ja pyritty estämään uudet virheet. Tärkeimmät taustatiedot : 22 tapauksessa myönteinen päätelmä jäsenvaltioilta vaadittujen toimenpiteiden toteuttamisesta ja kahdessa tapauksessa rahoitusoikaisu komission päätöksellä. Muiden kolmen toimintasuunnitelman osalta komissio on käynnistänyt menettelyt maksujen keskeyttämiseksi. Toimenpide 1.3 : Ohjelmakauden 2000–2006 osalta komissio on saattanut päätökseen rahoitusoikaisumenettelyt, jotka koskivat 32:ta EAKR-ohjelmaa, 11:tä ESR-ohjelmaa ja 60:tä[12] koheesiorahastohanketta. Toimenpiteeseen kuuluu myös 34:n kauteen 1994–1999 kuuluvan EAKR-ohjelman rahoitusoikaisumenettelyjen saattaminen päätökseen.[13] Taustalla on lopetustarkastuskysely, jossa tarkastettiin 54 ohjelmaa (joiden osuus kaudella myönnetyistä EAKR-varoista oli 31,55 %) sekä 1 500 hankkeen otos ohjelmiin kuuluvista hankkeista. Kyselyn perusteella tehtiin rahoitusoikaisuja yhteensä 777 miljoonan euron[14] arvosta lähinnä vuosina 2008 ja 2009. Niiden osuus tarkastettujen tukikelpoisten menojen kokonaismäärästä oli 2,9 prosenttia. Vaikka kauden 1994–1999 ESR:ää koskevat rahoitusoikaisumenettelyt eivät kuuluneetkaan toimintasuunnitelman piiriin, niiden suhteen edistyttiin vuosina 2008–2009: komission päätöksillä saatiin päätökseen 13 menettelyä, joilla perittiin takaisin 44,8 miljoonaa euroa, ja lisäksi käynnistettiin 17 uutta oikaisumenettelyä. Toimenpiteellä on siten onnistuttu varmistamaan, että oikaistut määrät suunnataan uudelleen lainsäädännölliset ja muut vaatimukset täyttäviin hankkeisiin tai peritään takaisin siirrettäväksi EU:n talousarvioon. Tärkeimmät taustatiedot : Komissio on raportoinut tehdyistä rahoitusoikaisuista Euroopan parlamentille neljännesvuosittain. Liitteet 1, 2 ja 3. Toimenpide 1.4: Komissio tehosti tarkastuslausumassa mainittuja tapauksia koskevia jatkotoimiaan. PO REGIO ja PO EMPL ovat vahvistaneet lopullisen kantansa kaikissa 74 tapauksessa, joissa kyse oli systeemisistä ja yksittäisistä virheistä ja jotka tilintarkastustuomioistuin oli havainnut tarkastuslausumaa 2006 varten tarkastetuissa hankkeissa. Jatkotoimien ansiosta pystyttiin korjaamaan virheet, parantamaan jäsenvaltioiden järjestelmiä ja ehkäisemään uusien virheiden syntymistä. Tärkeimmät taustatiedot: Jäsenvaltiot tekivät oikaisuja 28 tapauksessa, komissio käynnisti rahoitusoikaisumenettelyn 30 tapauksessa, ja 16 tapausta päätettiin ilman oikaisuja, koska jäsenvaltiot pystyivät toimittamaan näyttöä maksujen asianmukaisuudesta ja laillisuudesta. Tilintarkastustuomioistuin piti vuoden 2006 tarkastuslausumassa mainittuihin tapauksiin liittyviä komission jatkotoimia tehokkaina.[15] Vuoden 2007 tarkastuslausuman osalta PO REGIO ja PO EMPL ovat vahvistaneet lopullisen kantansa 84 prosentissa tapauksista ja tarvittaessa käynnistäneet takaisinperinnän. Vuoden 2008 tarkastuslausuman osalta komissio oli jo aloittanut jatkotoimet vuonna 2009. 1.2. Otsake 2: Keskeiset toimenpiteet, jotka ovat käynnissä yhdennetyn sisäisen valvonnan kehyksen luomista koskevan toimintasuunnitelman puitteissa Rakennerahastojen tarkastusyksiköt ja kansalliset tarkastusviranomaiset ovat lisänneet yhteistyötään tarkastusmenetelmien standardoimiseksi. Hyväksyttävää virheriskiä käsittelevää tiedonantoa[16] varten kerättiin tietoja tarkastusten kustannuksista, hallinto- ja todentamisviranomaisille on annettu ohjeita ja koulutusta, ja lisäksi on allekirjoitettu yhdeksän luottamussopimusta. Tärkeimmät taustatiedot : Toimenpiteet on saatu päätökseen, kuten ilmoitettiin helmikuussa 2009 hyväksytyssä vaikutuksenarviointikertomuksessa[17] komission toimintasuunnitelmasta yhdennetyn sisäisen valvonnan kehyksen luomiseksi. 1.3. Otsake 3: Varotoimet kauden 2000–2006 ohjelmien ja hankkeiden päättämistä varten Komissio on saattanut päätökseen toimien päättämisestä vastaavien elinten työtä koskevan tarkastuskyselynsä, ja elimet pystyvät nyt paremmin huolehtimaan päättämismenettelystä. Komissio ja asianomaiset elimet ovat aktiivisesti puuttuneet havaittuihin puutteisiin, jotka otetaan huomioon päättämismenettelyä koskevassa komission tarkastusstrategiassa. Jäsenvaltioissa järjestettyjen päättämisseminaarien lisäksi komissio järjesti vuonna 2008 samasta aiheesta Brysselissä kaikille jäsenvaltioille suunnatun seminaarin. Vuonna 2009 se järjesti toimien päättämisestä vastaaville elimille teknisluontoisen kokouksen, jossa jäsenvaltiot pitivät esityksiä ja jossa edistettiin keskinäistä oppimista hyvien käytäntöjen pohjalta. Tärkeimmät taustatiedot : Kyselyn kohteena olevien, toimien päättämisestä vastaavien elinten osuus kokonaismenoista oli 76 prosenttia. Päättämisseminaareissa esitetyt kysymykset vastauksineen ja muuta materiaalia löytyy osoitteesta http://ec.europa.eu/regional_policy/conferences/closure/qa_en.htm. Teknisen kokouksen aineisto puolestaan löytyy CIRCA-sivustolta osoitteesta http://circa.europa.eu . 1.4. Otsake 4: Varotoimet ohjelmakautta 2007–2013 varten Vuoden 2009 loppuun mennessä pääosastot REGIO ja EMPL olivat saaneet vaatimustenmukaisuuden arviointia koskevat kertomukset 428 ohjelmasta, joiden osuus kokonaismäärästä oli 98,6 prosenttia. Kertomuksista 379 hyväksyttiin, 20 tapauksessa kertomus hylättiin ja jäsenvaltioita pyydettiin toimittamaan uusi kertomus, ja loput joko keskeytettiin tai niiden tarkastelu on vielä kesken. Yleisenä päätelmänä voidaan todeta, että komission ohjeistusta on pääosin noudatettu ja että komissio pystyy valtaosassa tapauksissa luottamaan riippumattomien tarkastajien myönteiseen lausuntoon järjestelmien vaatimustenmukaisuudesta. Vaatimustenmukaisuuden arviointi on keskeinen väline, jolla rakennerahastoihin liittyvää virheriskiä pienennetään. Komissio ei näet pysty suorittamaan välimaksuja ohjelmille ennen kuin niiden järjestelmät on hyväksytty. Komissio ja jäsenvaltiot ovat investoineet mittavasti tähän uuteen ennaltaehkäisevään järjestelyyn, jonka tarkoituksena on, että järjestelmät ovat luotettavia ja täysin vaatimusten mukaisia aivan ohjelmakauden alusta lähtien. Komissiolle on toimitettu 425 kansallista tarkastusstrategiaa, jotka kattavat 98,6 prosenttia kaikista ohjelmista. Komissio on hyväksynyt 420 strategiaa, hylännyt kaksi ja tarkastelee vielä kolmea. Tällä tavoin varmistetaan, että jäsenvaltiot ovat laatineet asianmukaiset tarkastusstrategiat, joiden avulla voidaan nopeasti havaita järjestelmien heikkoudet ja virheriskit. Vuosina 2008 ja 2009 komissio ehdotti ja neuvosto ja parlamentti hyväksyivät erinäisiä merkittäviä yksinkertaistuksia kauden 2007–2013 sääntelykehykseen. Osa tärkeimmistä toimenpiteistä liittyy rahoitusjärjestelyihin, tuloja tuottaviin hankkeisiin sekä siihen, että sekä EAKR:n että ESR:n yhteydessä voidaan käyttää kertasuorituksia ja standardiyksikkökustannuksia. Lisäksi on mainittava mahdollisuus ilmoittaa EAKR-menoihin liittyvät välilliset kustannukset kiinteämääräiseltä pohjalta, mikä tekee hankehallinnosta merkittävästi yksinkertaisempaa pienille organisaatioille. Komissio on antanut seikkaperäisiä ohjeita, joissa esitetään esimerkkejä hyvistä käytännöistä, järjestänyt kauteen 2007–2013 sovellettaviin asetuksiin liittyvää koulutusta, jatkanut koulutusaineiston toimittamista jäsenvaltioille ja rohkaissut kansallisia viranomaisia hyödyntämään yksinkertaisempiin kustannusjärjestelyihin liittyviä uusia mahdollisuuksia. Tärkeimmät taustatiedot : Yksinkertaistamistoimenpiteitä on sisällytetty 6. toukokuuta 2009 annettuihin asetuksiin (EY) N:o 396/2009 ja 397/2009, 18. joulukuuta 2008 annettuun asetukseen (EY) N:o 1341/2008 ja 1. syyskuuta 2009 annettuun asetukseen (EY) N:o 846/2009. Tukikelpoisuutta käsittelevä esite löytyy osoitteesta http://ec.europa.eu/regional_policy/sources/docgener/presenta/pres_en.htm. Yksinkertaistettuja kustannusjärjestelyjä käsittelevää ohjetta käsiteltiin perusteellisesti jäsenvaltioiden asiantuntijoiden kanssa, ja sen lopullinen versio valmistui tammikuussa 2010. Kaikki ohjeet ovat saatavilla osoitteessa http://circa.europa.eu . 1.5. Otsake 5: Toimet kansallisten ensimmäisen valvontatason tarkastusten parantamiseksi Komissio on toteuttanut kaikki suunnitellut toimet, joilla pyritään tehostamaan ensimmäisen valvontatason tarkastuksia, jotka muodostavat etulinjan virheiden torjunnassa. Komissio järjesti hallinto- ja todentamisviranomaisille suunnattuja seminaareja, joista osan aiheena olivat julkiset hankinnat, ja antoi kaikki toimintasuunnitelmassa mainitut ohjeet. Tärkeimmät taustatiedot : Hallinto- ja todentamisviranomaisille järjestetyistä seminaareista löytyy tietoja osoitteista http://ec.europa.eu/regional_policy/conferences/manauth/programme_en.htm ja http://ec.europa.eu/regional_policy/conferences/trainers/programme_en.htm. Kouluttajien kouluttamista käsitelleeseen seminaariin liittyvistä kyselylomakevastauksista näkyy, että kaikki vastanneet olivat hyödyntäneet seminaarissa saamiansa tietoja ja antaneet kotimaisille työtovereilleen lisää koulutusta tai materiaalia. 1.6. Otsake 6: Toimet rahoitusoikaisuja koskevan jäsenvaltioiden raportoinnin parantamiseksi Komissio pyrki pontevin toimin parantamaan jäsenvaltioiden rahoitusoikaisujärjestelmiä. Vuodelta 2008 raportoidut määrät ovat selvästi suurempia kuin aikaisempina vuosina, mikä johtuu siitä, että jäsenvaltiot toimittavat entistä täydellisempiä tietoja.[18] Komissio on tehnyt paikan päällä tarkastuksia jäsenvaltioiden takaisinperintäjärjestelmien laadusta (kymmenessä[19] jäsenvaltiossa vuonna 2008 ja yhdeksässä[20] vuonna 2009). Muissa jäsenvaltioissa käydään vuonna 2010. Tähänastisten tulosten valossa jäsenvaltioiden viranomaiset yleisesti ottaen noudattavat vaatimuksia, jos kohta joitakin puutteita esiintyy tietojen täydellisyydessä ja säännönvastaisuuksien kirjaamiseen ja raportointiin liittyvissä järjestelmissä, niin kuin tilintarkastustuomioistuin on vahvistanut. Komissio tarkisti havaintojen perusteella peruutuksia ja takaisinperintää käsittelevää ohjettaan, joka esitettiin jäsenvaltioille tammikuussa 2010 eli ennen viimeistä kauden 2000–2006 ohjelmista tehtävää vuosikertomusta ja ensimmäistä kauden 2007–2013 ohjelmia koskevaa kertomusta. Tärkeimmät taustatiedot : Peruutuksia ja takaisinperintää koskeva ohje esitettiin jäsenvaltioille rahastojen yhteensovittamisesta vastaavan komitean (COCOF) kokouksessa tammikuussa 2010. Vuoden 2008 vuosikertomuksessaan tilintarkastustuomioistuin arvioi jäsenvaltioiden takaisinperintäjärjestelmät ”osittain vaikuttaviksi”. 1.7. Otsakkeet 7 ja 8: Toimet raportoinnin parantamiseksi ja komission tarkastustoiminnan vaikutuksen lisäämiseksi Entistä tiukempi lähestymistapa on lisännyt rahoitusoikaisujen ja maksukeskeytysten määrää. Vuonna 2009 komissio teki seitsemän maksukeskeytyspäätöstä vuonna 2008 tehtyjen kymmenen päätöksen lisäksi.[21] Komission tarkastustoiminnan tuloksena tehtiin rahoitusoikaisuja vuosina 2008 ja 2009 yhteensä 3,80 miljardin euron arvosta. Vuosina 2000–2007 niitä tehtiin 3,57 miljardin euron arvosta. Vuoden 2009 lopussa rahoitusoikaisuja oli vireillä vielä noin 924 miljoonan euron arvosta. Tärkeimmät taustatiedot : Ks. liitteet 1, 2 ja 3. Tilintarkastustuomioistuin totesi vuoden 2008 vuosikertomuksessaan, että komission rahoitusoikaisujen osalta raportoimat luvut ovat luotettavia, kun ne perustuvat komission itsensä toimittamiin tarkastuksiin (kohta 1.16). 1.8. Otsakkeet 9 ja 10: Toimet vuotuisten toimintakertomusten antaman varmuuden parantamiseksi ja varainhoitoasetuksen 53 b artiklan mukaisista vuotuisista yhteenvedoista saatavan hyödyn maksimoimiseksi PO REGIO ja PO EMPL ottivat vuotuisissa toimintakertomuksissaan 2007 kokonaisuudessaan huomioon kaikki toimintasuunnitelmassa luetellut toimenpiteet ja Euroopan tilintarkastustuomioistuimen suositukset. Mitä tulee vuotuisiin yhteenvetoihin, pääosastot käyttivät jäsenvaltioiden mahdollisesti toimittamia lausuntoja tai tarkastuslauselmia vahvistuksena omalle arviolleen kansallisista järjestelmistä. Komissio myös tarkisti ohjeitaan ottaen huomioon Euroopan parlamentin teettämässä tutkimuksessa esitetyt suositukset, kuten lisäarvoa tuovien osien vahvistamisen ja tarpeettoman tiedon vähentämisen. Tärkeimmät taustatiedot : Tilintarkastustuomioistuin antoi vuosikertomuksissaan 2007 ja 2008 tunnustusta PO REGIOn ja PO EMPL:n vuotuisten toimintakertomuksen laadun ja käyttökelpoisuuden parantumiselle ja katsoi, että komissio on valvonut vuotuisten yhteenvetojen osalta prosessia riittävän hyvin antamalla selkeät ohjeet ja selvittämällä vaatimustenvastaiset tapaukset. Vuotuisia yhteenvetoja koskevista tarkistetuista ohjeista keskusteltiin jäsenvaltioiden kanssa COCOFin kokouksissa loka- ja joulukuussa 2009. 2. Toimintasuunnitelman ensimmäiset vaikutukset ja päätelmät Kun otetaan huomioon toimenpiteiden luonne ja se, että virhemäärien pienentäminen on jatkuva ja aikaa vievä prosessi, tätä ensimmäistä vaikutustenarviointia on pidettävä vain alustavana. Lisää näyttöä saadaan kansallisten tai EU-viranomaisten tulevasta tarkastustoiminnasta. Kaikkea saatua näyttöä tarkastellaan toimintasuunnitelmaa varten virhemäärien kehityksen perusteella. Komissio odottaa toimintasuunnitelman toimenpiteiltä kouriintuntuvia vaikutuksia ainakin seuraavassa tarkasteltavilla kolmella osa-alueella. 2.1. Kauden 2007–2013 ohjelmien ensimmäiset tarkastukset viittaavat myönteisiin tuloksiin Jotta voitaisiin arvioida, onko edellä kuvatuilla toimenpiteillä ollut positiivista vaikutusta vastikään toteutettuihin kauden 2007–2013 ohjelmiin sisältyvien toimenpiteiden laillisuuteen , komissio päätti suorittaa tarkastuksen, jossa käytettiin vastaavaa menetelmää kuin tilintarkastustuomioistuimen tekemissä DAS-tarkastuksissa. Tarkastuksessa haluttiin arvioida 180:n satunnaisesti valitun toimenpiteen perusteella virhemääriä menoilmoituksissa, jotka jäsenvaltiot olivat toimittaneet komissiolle 1. tammikuuta 2007 ja 31. toukokuuta 2009 välisenä aikana ja jotka liittyivät rakennerahastoihin ja koheesiorahastoon ja koskivat kautta 2007–2013.[22] Alustavien tulosten mukaan virhemäärä on noin viisi prosenttia. Tulokset ovat osoitus siitä, että kauden 2007–2013 sääntelykehystä varten tehostetut valvontasäännökset ja tässä tiedonannossa kuvatut komission toteuttamat ennaltaehkäisevät toimenpiteet ovat oikeasuuntaisia. Selvityksessä havaittua virhemäärää on kuitenkin tulkittava varovaisesti, koska selvitys tehtiin ohjelmakauden alussa ja maksupyyntöotoksessa olivat mukana vain ne 15 jäsenvaltiota, [23] jotka olivat toimittaneet välimaksupyyntöjä toukokuun 2009 loppuun mennessä. Selvityksen lopulliset tulokset saadaan vuoden 2010 alkupuoliskolla, kun kuulemiset jäsenvaltioiden kanssa on saatu päätökseen. Lisää näyttöä virhemäärään kohdistuneista vaikutuksista saadaan tulevista tarkastuksista, joita tekevät joko kansalliset tarkastusviranomaiset, joiden on vuosittain raportoitava toimenpiteistä tehtyihin tilastollisiin otoksiin perustuvien tarkastustensa tuloksista, tai EU:n viranomaiset (komission tarkastukset, DAS-tarkastukset). 2.2. Komissio on parantanut valvontaansa rahastojen yhteisen hallinnoinnin yhteydessä Komission valvontatehtävän vahvistumista voitaisiin arvioida käytössä olevan monivuotisen valvontajärjestelmän tehostumisen perusteella. Kaudesta 2000–2006 voidaan mainita, että PO REGIOn ja PO EMPL:n toimintakertomuksissa vuodelta 2008 todetaan jäsenvaltioiden järjestelmien parantuneen merkittävästi vuodesta 2007 vuoteen 2008.[24] Osoituksena järjestelmän tehokkuudesta voitaisiin komission mielestä pitää myös virheisiin liittyvää jäännösriskiä ohjelmien päättämisen jälkeen. Tässä vaiheessa ei ole vielä mahdollista arvioida jäännösriskin tasoa kauden 2000–2006 osalta, sillä suurin osa ohjelmista päättyy vuonna 2010 ja tuloksia päästään tarkastamaan ehkä vasta vuodesta 2011 lähtien. PO REGIO on kuitenkin tammikuussa 2010 saanut valmiiksi ei-tilastollisen lopputarkastuksen eräistä kauden 1994–1999 EAKR-ohjelmista.[25] Tulokset viittaavat siihen, että kun ohjelmat on päätetty ja kaikki rahoitusoikaisut tehty, kokonaisvirheriski oli pienentynyt selvästi. Kauden 2000–2006 ohjelmien päättämiseen liittyvät lukuisat varotoimet (ks. kohta 1.3) antavat nekin aihetta odottaa myös kauden 2000–2006 päättämismenettelyiltä positiivisia tuloksia. 2.3. Komissio on tehnyt rahoitusoikaisuja tehokkaasti vähentääkseen EU:n talousarviolle aiheutuvien tappioiden riskiä Ohjelmakausien 1994–1999 ja 2000–2006 toimenpiteistä suuren osan kohdalla kohdennettiin komission tarkastustoimintaa ja tiukennettiin rahoitusoikaisujen soveltamista. Sen seurauksena molempia kausia koskevien rahoitusoikaisujen arvo nousi: vuosina 2008 ja 2009 niitä tehtiin yhteensä 3,801 miljardin euron arvosta, kun kokonaismäärä kaudella 2000–2007 oli noin 3,567 miljardia euroa. Komissio on pyrkinyt varmistamaan, että oikaistut määrät suunnataan uudelleen lainsäädännölliset ja muut vaatimukset täyttäviin hankkeisiin tai peritään takaisin siirrettäväksi EU:n talousarvioon. Komissio ehdotti jäsenvaltioille yhteensä 5,2 miljardin arvosta oikaisuja, jotka ne hyväksyivät (jolloin ne saavat osoittaa varat muihin hankkeisiin). Lisäksi komissio teki oikaisupäätöksiä yhteensä 2,1 miljardin euron arvosta (näissä tapauksissa määrät peritään takaisin siirrettäväksi EU:n talousarvioon). Rahoitusoikaisujen taso osoittaa, että komissio on määrätietoisesti puuttunut jäsenvaltioiden järjestelmissä havaittuihin merkittäviin puutteisiin. Oikaisut toimivat varoituksena, jonka vuoksi jäsenvaltiot huolehtivat paremmin siitä, ettei EU:n varojen hallinnoinnissa tehdä jatkossa virheitä. Siinäkin tapauksessa, että varat jäävät jäsenvaltion käyttöön, sen on löydettävä varat niiden hankkeiden osarahoitukseen, jotka korvaavat rahoitusoikaisun kohteena olevat hankkeet. Oikaisuista on apua myös toteutusvaiheessa havaittujen virheiden korjaamisessa, mikä pienentää virheisiin liittyvää jäännösriskiä toiminnan päättämisen jälkeen. 2.4. Päätelmät Yleisesti ottaen komissio on tehostanut valmiuksiaan valvoa yhteisesti hallinnoitavia rakennetoimia. Lisäksi se on ryhtynyt päättäväisiin toimiin toteuttaakseen jäljellä olevat tilintarkastustuomioistuimen suositukset. - Komissio on saanut aikaan tuloksia kaikkien toimenpiteiden osalta ja luonut perustan jatkuville parannuksille. Tämän perusteella komissio katsoo, että toimintasuunnitelma on toteutettu ja sen tavoitteet saavutettu. - Komissio pyrkii saamaan täyden hyödyn uutta ohjelmakautta 2007–2013 koskevista säännöksistä kustannusvaihtoehtojen yksinkertaistaminen mukaan luettuna niin, että virhemääriä saadaan pienennettyä. Se pitää yllä toimintasuunnitelman toiminnalle antamaa puhtia ja harjoittaa määrätietoista valvontaa tarkastusstrategiansa puitteissa. Komissio raportoi tilanteesta vuotuisissa toimintakertomuksissa. - Valvontajärjestelmien tavoitteena on vähentää virheet minimiin. Rakennetoimien osalta järjestelmällä halutaan saada virheisiin liittyvä jäännösriski mahdollisimman pieneksi monivuotiselta pohjalta. Valvontajärjestelmät eivät kuitenkaan saa aiheuttaa kohtuuttomia kustannuksia, ja niiden on perustuttava selkeään ja yhteiseen käsitykseen kustannusten ja riskien tasapainottamisesta ottaen huomioon EU:n tasolla saavutettava lisäarvo tietyille aloille tehtävistä investoinneista. Tätä asiaa viedään eteenpäin komission aloitteella hyväksyttävästä virheriskistä. Komissio laatii viimeistään vuonna 2012 ehdotuksen koheesiopolitiikassa sovellettavasta hyväksyttävän virheriskin tasosta käyttäen perustana vuoden 2010 menoja, joita suurimmaksi osaksi säännellään kauden 2007–2013 lainsäädännöllä. Komissio pyytää neuvostoa ja Euroopan parlamenttia laatimaan yhteisen poliittisen arvion EU:n toimiin liittyvän valvonnan kustannuksista ja pohtimaan sen perusteella, minkä tasoinen virheriski olisi hyväksyttävissä kullakin osa-alueella. - Kaikkien intressitahojen olisi ymmärrettävä, että lainsäädännön muutokset vaikuttavat virhemääriin vasta ajan myötä. Kautta 2007–2013 koskeva lainsäädäntökehys hyväksyttiin vuonna 2006, mutta suurin osa rakennetoimien menoista kuuluu sen piiriin vasta vuodesta 2010. Jotta varmistettaisiin johdonmukaisuus suhteessa tuleviin säädösaloitteisiin, on välttämätöntä tarkastella koheesiopolitiikan tavoitteita yhdessä sen toteuttamistavan sekä hallinto- ja valvontajärjestelyjen kanssa. - Jäsenvaltioiden on osoitettava sitoutuneensa parantamaan vastuullisuuttaan noudattamalla komission ohjeita, jotka liittyvät vuotuisiin yhteenvetoihin, joista pitäisi muodostaa arvokas lisävarmistus toiminnan säännönmukaisuudesta. Vaikka vuotuisia yhteenvetoja koskevassa oikeusperustassa ei tällä hetkellä säädetäkään yleisestä tarkastuslausumasta, komissio kehottaa kaikkia jäsenvaltioita noudattamaan niiden seitsemän valtion esimerkkiä, jotka vuonna 2009 toimittivat tarkastuslausuman, ja ryhtymään muihinkin sopiviin toimenpiteisiin (kuten vapaaehtoisiin kansallisiin lausumiin) osoittaakseen, että ne ovat sitoutuneet huolehtimaan asianmukaisesta varainhoidosta. - Kuten tilintarkastustuomioistuin totesi , toimissa on kentällä vielä parantamisen varaa. Tilanteen parantuminen edellyttää kuitenkin jäsenvaltioiden täyttä panosta, sillä päävastuu järjestelmien tehokkaasta toiminnasta on kulloisellakin jäsenvaltiolla. Vastuuta korostaa kautta 2007–2013 koskevien tehostettujen valvontasäännösten lisäksi myös Lissabonin sopimus. Liite 1 – Tiivistelmä komission ehdottamista tai päättämistä rakennerahastoja[26] ja koheesiorahastoa koskevista rahoitusoikaisuista (tilanne 31.12.2009) suoriteperusteisesti kirjattuna, miljoonina euroina[27] Rahasto/kausi | Rahoitusoikaisut yhteensä 2000–2007[28] | Rahoitusoikaisut yhteensä 2008[29] | Jäsenvaltioiden hyväksymät rahoitusoikaisut 2009 | Komission päätöksellä tehdyt rahoitusoikaisut 2009 (liite 3) | Rahoitusoikaisut yhteensä 2009 | Rahoitusoikaisut yhteensä 2008–2009 | Kaikki yhteensä 2000–2009 | EAKR 2000–06 | 1 561 | 619 | 1 465 | 79 | 1 544 | 2 163 | 3 724 | Koheesiorahasto 2000–06 | 103 | 54 | 68 | 2 | 70 | 124 | 227 | ESR 2000–06 | 475 | 496 | 154 | 0 | 154 | 650 | 1 125 | Välis. 2000–06 | 2 139 | 1 169 | 1 687 | 81 | 1 768 | 2 937 | 5 076 | EAKR 1994–99 | 858 | 330 | 55 | 386 | 441 | 771 | 1 629 | Koheesiorahasto 1994–99 | 225 | 38 | 10 | 0 | 10 | 48 | 273 | ESR 1994–99 | 345 | 26 | 0 | 19 | 19 | 45 | 390 | Välis. 1994–99 | 1 428 | 394 | 65 | 405 | 470 | 864 | 2 292 | Yhteensä | 3 567 | 1 563 | 1 752 | 486 | 2 238 | 3 801 | 7 368 | Liite 2 – Tiivistelmä vuonna 2009 tehdyistä keskeytyspäätöksistä ja käynnissä olevista oikaisuista (31.12.2009) Rahasto/kausi | Komission tekemien keskeytyspäätösten määrä | Käynnissä olevat rahoitusoikaisut[30] | Ohjelmia/hankkeita | Arvioitu määrä (milj. euroa) | EAKR 2000–06 | 6 | 67 | 325 | Koheesiorahasto 2000–06 | 99 | 153 | ESR 2000–06 | 1 | 13 | 141 | EAKR 1994–99 | 1[31] | 116 | Koheesiorahasto 1994–99 | 3 | 3 | ESR 1994–99 | 17 | 204 | Yhteensä | 7 | 200 | 942 | Liite 3 – Tietoja komission vuonna 2009 tekemistä rahoitusoikaisu- ja keskeytyspäätöksistä (31.12.2009) Jäsenvaltio | Ohjelmakausi | Rahasto | Ohjelma | Määrä (milj. euroa) | Rahoitusoikaisut | Italia | 2000–2006 | EAKR | Puglia | 79,33 | Saksa | 2000–2006 | EAKR | Mecklenburg-Vorpommern | 0,05 | Välisumma | 79,38 | Espanja | 2000–2006 | Koheesiorahasto | Asturias | 0,07 | Espanja | 2000–2006 | Koheesiorahasto | Kantabria | 0,69 | Espanja | 2000–2006 | Koheesiorahasto | Norte-Galicia | 0,87 | Espanja | 2000–2006 | Koheesiorahasto | Galicia | 0,17 | Välisumma | 1,80 | Saksa | 1994–1999 | EAKR | Pk-yritykset, Saksi-Anhalt | 1,95 | Saksa | 1994–1999 | EAKR | Saksi-Anhalt | 5,14 | Saksa | 1994–1999 | EAKR | Schleswig-Holstein | 0,48 | Saksa | 1994–1999 | EAKR | Saarland, Tavoite 2 | 8,33 | Saksa | 1994–1999 | EAKR | Saarland | 4,99 | Saksa | 1994–1999 | EAKR | Nordrhein-Westfalen-Leader | 0,22 | Saksa | 1994–1999 | EAKR | Nordrhein-Westfalen | 23,55 | Italia | 1994–1999 | EAKR | Sardenia | 40,50 | Italia | 1994–1999 | EAKR | Energia | 0,50 | Portugali | 1994–1999 | EAKR | MTE | 18,52 | Espanja | 1994–1999 | EAKR | Andalusia | 219,33 | Espanja | 1994–1999 | EAKR | Baskimaa | 27,88 | Yhdistynyt kuningaskunta | 1994–1999 | EAKR | Koillis-Englanti, Tavoite 2 | 8,44 | Yhdistynyt kuningaskunta | 1994–1999 | EAKR | Manchester, Lancashire ja Cheshire | 18,04 | Interreg | 1994–1999 | EAKR | Cadses IT, EL, DE | 1,55 | Interreg | 1994–1999 | EAKR | Rhin-Meuse | 7,07 | Välisumma | 386,49 | Luxemburg | 1994–1999 | ESR | Tavoite 3 (julkiset rahoittajat) | 0,84 | Luxemburg | 1994–1999 | ESR | Tavoite 3 (yksityiset rahoittajat) | 0,64 | Luxemburg | 1994–1999 | ESR | Tavoite 5b | 0,13 | Luxemburg | 1994–1999 | ESR | Tavoite 4 | 0,26 | Espanja | 1994–1999 | ESR | Andalusia | 16,84 | Belgia | 1994–1999 | ESR | Meetjesland, Tavoite 5 | 0,04 | Suomi | 1994–1999 | ESR | Tavoite 3 | 0,01 | Välisumma | 18,76 | Yhteensä | 486,43 | Päätöksen tekopäivä | Keskeytykset | Italia | 2000–2006 | EAKR | Abruzzo | 28.1.2009[32] | Interreg | 2000–2006 | EAKR | Kreikka/Italia | 28.1.2009[33] | Interreg | 2000–2006 | EAKR | Archimed | 12.6.2009 | Interreg | 2000–2006 | EAKR | Tanska/Ruotsi | 2.9.2009 | Saksa | 2000–2006 | EAKR | Saarland | 5.10.2009 | Saksa | 2000–2006 | EAKR | Baden-Württemberg | 18.11.2009 | Espanja | 2000–2006 | ESR | Iniciativa Empresarial | 21.8.2009 | Liite 4 – Toimintasuunnitelma . Toimenpide | Tilintarkastustuomioistuimen antama suositus | Tavoite | 1. Rakennetoimia koskevan yhteisen tarkastusstrategian mukaiset toimenpiteet kaudeksi 2000–2006 | 1.1. | Tehdään kohdennettuja tarkastuksia johtoelimissä, joihin liittyy suuri riski (2000–2006). | On keskityttävä parantamaan ensimmäisten tasojen hallinnon tarkastuksia jäsenvaltioissa. On parannettava komission valvontatarkastusten tehokkuutta jäsenvaltioiden järjestelmissä olevista puutteista aiheutuvan riskin vähentämiseksi. | Keskitetään tarkastusresurssit elimiin, joihin liittyy suuri riski, jotta voidaan vähentää mahdollista jäännösriskiä. | 1.2. | Saatetaan päätökseen seuranta, joka koskee jäsenvaltioiden nykyisten 27 toimintasuunnitelman täytäntöönpanoa vakavien puutteiden korjaamiseksi näiden jäsenvaltioiden hallinto- ja valvontajärjestelmissä. | On keskityttävä parantamaan ensimmäisten tasojen hallinnon tarkastuksia jäsenvaltioissa. On parannettava komission valvontatarkastusten tehokkuutta jäsenvaltioiden järjestelmissä olevista puutteista aiheutuvan riskin vähentämiseksi. | Saadaan riittävä varmuus siitä, että jäsenvaltioiden hallinto- ja valvontajärjestelmät toimivat tehokkaasti ja suojaavat EU:n talousarviota. | 1.3. | Saatetaan päätökseen kauden 2000–2006 osalta 20 keskeytys- ja rahoitusoikaisumenettelyä, jotka ovat parhaillaan käynnissä, sekä 34 rahoitusoikaisumenettelyä kauden 1994–1999 lopputarkastusten osalta. | On lisättävä komission tarkastustoiminnan vaikutusta tehostamalla keskeytys- ja rahoitusoikaisumenettelyjen käyttöä. | Saadaan riittävä varmuus siitä, että jäsenvaltioiden hallinto- ja valvontajärjestelmät toimivat tehokkaasti ja suojaavat EU:n talousarviota. | 1.4. | Seurataan yksittäisiä sisältövirhetapauksia tarkastuslausuman 2006 osalta sekä mahdollisia järjestelmää koskevia seurauksia. | On parannettava komission valvontatarkastusten tehokkuutta jäsenvaltioiden järjestelmissä olevista puutteista aiheutuvan riskin vähentämiseksi. | Saadaan varmuus siitä, että vaaditut oikaisut on tehty EU:n talousarvion suojaamiseksi. | 2. Keskeiset toimenpiteet, jotka ovat käynnissä yhdennetyn sisäisen valvonnan kehyksen luomista koskevan toimintasuunnitelman puitteissa | 2.1. | Toimenpide 9 – Luodaan toimivat menetelmät tarkastus- ja valvontatuloksia koskevien tietojen vaihtamiseksi ja lisätään yhtenäisen tarkastusmallin käyttöä. | On vahvistettava rakennerahastojen valvontajärjestelmien palautemekanismeja. | Koordinoidaan tarkastus- ja valvontatyötä sen tehokkuuden maksimoimiseksi. | 2.2. | Toimenpide 10 – Laaditaan alustava arvio ja analyysi valvontakustannuksista EAKR:n osalta. | On pantava täytäntöön komission toimintasuunnitelma yhdennetyn sisäisen valvonnan kehyksen luomiseksi tilintarkastustuomioistuimen lausunnon nro 2/2004 mukaisesti. | Muodostetaan perusta tasapainon luomiselle valvonnan kustannusten ja hyötyjen välille. | 2.3. | Toimenpide 11N – Tutkitaan kansallisten valvonta- ja raportointijärjestelmien luotettavuus takaisinperinnän ja rahoitusoikaisujen suhteen. | On varmistettava, että rahoitusoikaisuista ja takaisinperinnästä toimitetaan täydelliset, avoimet ja luotettavat tiedot. | Parannetaan raportointia rahoitusoikaisuista (ks. toimenpide 6 jäljempänä). | 2.4. | Toimenpide 14 b – Laaditaan tuensaajille ja/tai välitasoille valvontaa ja valvontaketjuun liittyviä vastuualueita koskevat suuntaviivat. | On rohkaistava kauden 2007–2013 osalta yksinkertaistettujen menettelyjen käyttöön ja helpotettava sitä. | Estetään virheitä ja vähennetään EU:n talousarviolle aiheutuvaa riskiä (ks. toimet 4 ja 5.2 jäljempänä). | 2.5. | Toimenpide 15 – Edistetään rakennerahastojen yhteydessä luottamussopimuksia koskevaa aloitetta (jonka ansiosta komissio voi luottaa kansalliseen tarkastustyöhön kauden 2000–2006 osalta ja joka luo perustan vastaavalle yhteistyölle kaudella 2007–2013). | On parannettava komission valvontatarkastusten tehokkuutta jäsenvaltioiden järjestelmissä olevista puutteista aiheutuvan riskin vähentämiseksi. | Parannetaan tarkastustyön koordinointia, jotta voidaan luottaa kansallisten tarkastusviranomaisten työhön. | 2.6. | Toimenpide 16 – Koordinoidaan tarkastusstandardeja, raportoidaan virhemääristä, jne. rakennerahastojen osalta. | On parannettava komission valvontatarkastusten tehokkuutta jäsenvaltioiden järjestelmissä olevista puutteista aiheutuvan riskin vähentämiseksi. | Parannetaan yhdennetyn sisäisen valvonnan kehystä yhdenmukaistamalla tarkastusmenetelmiä. | 3. Varotoimet kauden 2000–2006 ohjelmien ja hankkeiden päättämistä varten | 3.1. | Saatetaan päätökseen toimien päättämisestä vastaavien elinten työtä koskeva tarkastuskysely (2000–2006). | On varmistettava moitteettomat päättämismenettelyt. | Ennakkovalvonta sen varmistamiseksi, että päättämismenettely on tehokas sääntöjenvastaisten menojen havaitsemisessa. | 3.2. | Laaditaan valmiiksi sisäiset menettelyt, joilla varmistetaan, että hankkeiden päättämiseen liittyvät asiakirjat tutkitaan perusteellisesti. | On varmistettava moitteettomat päättämismenettelyt. | Varmistetaan ohjelmien päättämisen asianmukainen valmistelu komission yksiköissä. | 3.3. | Tiedotetaan jäsenvaltioille komission vuonna 2006 julkaisemista hankkeiden päättämistä koskevista ohjeista. | On varmistettava moitteettomat päättämismenettelyt. | Varmistetaan ohjelmien päättämisen asianmukainen valmistelu jäsenvaltioissa. | 4. Varotoimet ohjelmakautta 2007–13 varten | 4.1. | Vaatimustenmukaisuuden arviointia koskevien kertomusten ja lausuntojen tarkastelu | On varmistettava oikeudellisen kehyksen täysimääräinen täytäntöönpano ohjelmakauden 2007–2013 osalta. | Varmistetaan, että tehokkaat hallinto- ja valvontajärjestelmät saadaan käyttöön kauden alkuvaiheessa. | 4.2. | Kansallisten tarkastusstrategioiden tarkastelu | On varmistettava oikeudellisen kehyksen täysimääräinen täytäntöönpano ohjelmakauden 2007–2013 osalta. | Varmistetaan, että kansalliset tarkastusstrategiat ovat säännösten mukaisia. | 4.3. | Yksinkertaistamistoimet: | On rohkaistava ohjelmakauden 2007–2013 osalta yksinkertaistettujen menettelyjen käyttöön ja helpotettava sitä. | Estetään virheet ja vähennetään EU:n talousarviolle aiheutuvaa riskiä. | a) Ohjeet osittaisesta sulkemisesta asetuksen (EY) N:o 1083/2006 88 artiklan mukaisesti sekä niiden seuranta vuotuisissa kokouksissa hallintoviranomaisten kanssa | b) Ohjeet kiinteän osuuden soveltamisesta välillisten kustannusten osalta (ainoastaan ESR) sekä niiden seuranta vuotuisissa kokouksissa hallintoviranomaisten kanssa | 4.4. | Tukikelpoisuuteen liittyvien seikkojen tarkastelu ja niitä koskevien selvennysten toimittaminen kauden 2007–2013 osalta: | On varmistettava oikeudellisen kehyksen täysimääräinen täytäntöönpano ohjelmakauden 2007–2013 osalta. | Varmistetaan, että säännökset ovat selkeitä niitä soveltaville kansallisille viranomaisille ja tuensaajille. | a) EU:n tukikelpoisuussääntöjen kokoaminen kauden 2007–2013 osalta yhteen esitteeseen | b) Ohjeet asetuksen (EY) N:o 1083/2006 55 artiklan soveltamisesta – tuloja tuottavat hankkeet. | c) Ohjeet valtiontukisääntöjen soveltamisesta | 4.5. | Julkisia hankintoja koskevista säännöistä tiedottaminen | On keskityttävä parantamaan ensimmäisten tasojen hallinnon tarkastuksia jäsenvaltioissa. | Vähennetään tästä lähteestä peräisin olevia virheitä rakenne- ja koheesiorahastovarojen käytössä. | 5. Toimet kansallisten ensimmäisen valvontatason tarkastusten parantamiseksi | 5.1. | Järjestetään seminaari hallintoviranomaisille ja todentamisviranomaisille sekä seuranta vuotuisissa kokouksissa hallintoviranomaisten kanssa. | On keskityttävä parantamaan ensimmäisten tasojen hallinnon tarkastuksia jäsenvaltioissa. | Ensimmäisen valvontatason tarkastusten puutteiden aiheuttaman riskin poistaminen | 5.2. | Päivitetään ohjeet hyvistä käytännöistä ensimmäisen valvontatason tarkastusten ja todentamistehtävän osalta kaudelle 2007–2013. | On keskityttävä parantamaan ensimmäisten tasojen hallinnon tarkastuksia jäsenvaltioissa. On vahvistettava valvontajärjestelmän palautemekanismeja. | Ensimmäisen valvontatason tarkastusten ja todentamistehtävän puutteiden aiheuttaman riskin poistaminen | 5.3. | Vaatimustenmukaisuuteen liittyvien itsearviointivälineiden järjestäminen hallintoviranomaisille. | On keskityttävä parantamaan ensimmäisten tasojen hallinnon tarkastuksia jäsenvaltioissa. | Ensimmäisen valvontatason tarkastusten puutteiden aiheuttaman riskin poistaminen | 6. Toimet rahoitusoikaisuja koskevan jäsenvaltioiden raportoinnin parantamiseksi | 6.1. | Raportoitujen tietojen seuranta aukkojen täyttämiseksi ja epätarkkuuksien oikaisemiseksi | On edistettävä täydellisten, avoimien ja luotettavien tietojen toimittamista rahoitusoikaisuista ja takaisinperinnästä. | Parannetaan raportointia rahoitusoikaisuista ja takaisinperinnästä. | 6.2. | Paikan päällä tehtävät otokseen valittavien jäsenvaltioiden tietojen tarkastukset | On edistettävä täydellisten, avoimien ja luotettavien tietojen toimittamista rahoitusoikaisuista ja takaisinperinnästä. | Tarkistetaan raportoitujen tietojen oikeellisuus. | 7. Toimet tarkastustoiminnan vaikutusta koskevan komission raportoinnin parantamiseksi | 7.1. | Parannetaan tarkastussuositusten seurantaa koskevia kirjaamis- ja raportointijärjestelmiä. | On parannettava komission valvontatarkastusten tehokkuutta jäsenvaltioiden järjestelmissä olevista puutteista aiheutuvan riskin vähentämiseksi. On vahvistettava valvontajärjestelmän palautemekanismeja. | Parannetaan valvontaprosesseja ja helpotetaan tarkastustulosten jakamista. | 7.2. | Parannetaan komission valvonta- ja tarkastustoiminnasta seuraavia oikaisuja koskevia kirjaamis- ja raportointijärjestelmiä. | On edistettävä täydellisten, avoimien ja luotettavien tietojen toimittamista rahoitusoikaisuista ja takaisinperinnästä. | Parannetaan tietoja takaisinperinnästä ja rahoitusoikaisuista komission tarkastustoiminnan vaikutuksen osittaisena indikaattorina. | 8. Toimet komission tarkastustoiminnan vaikutuksen lisäämiseksi | 8.1. | Luodaan ja pannaan täytäntöön maksatuksen keskeytysmenettelyt komission päätöksellä mahdollisimman pian sen jälkeen, kun kansallisissa järjestelmissä on havaittu vakavia puutteita. | On lisättävä komission tarkastustoiminnan vaikutusta tehostamalla keskeytys- ja rahoitusoikaisumenettelyjen käyttöä. | Saadaan riittävä varmuus siitä, että jäsenvaltioiden hallinto- ja valvontajärjestelmät toimivat tehokkaasti ja suojaavat EU:n talousarviota. | 8.2. | Muutetaan keskeytystä ja rahoitusoikaisuja koskevia sisäisiä menettelyjä niiden soveltamisen nopeuttamiseksi | On lisättävä komission tarkastustoiminnan vaikutusta tehostamalla keskeytys- ja rahoitusoikaisumenettelyjen käyttöä. | Saadaan riittävä varmuus siitä, että jäsenvaltioiden hallinto- ja valvontajärjestelmät toimivat tehokkaasti ja suojaavat EU:n talousarviota. | 9. Toimet vuotuisten toimintakertomusten antaman varmuuden parantamiseksi | 9.1. | Suoritetaan seuraavat toimenpiteet vuotuisten toimintakertomusten valmistelun yhteydessä: | On parannettava pääosastojen vuotuisten toimintakertomusten laatua. | Parannetaan jäsenvaltioiden järjestelmien arviointia koskevan raportoinnin avoimuutta ja johdonmukaisuutta, jotta edistymistä voidaan seurata entistä paremmin. | a) Toimitetaan tietoa kaikkien niiden järjestelmien seurannasta, joiden osalta havaittiin olennaisia järjestelmää koskevia puutteita vuonna 2006. | b) Raportoidaan niiden toimintasuunnitelmien toimeenpanosta, jotka jäsenvaltiot ovat panneet täytäntöön puutteiden korjaamiseksi. | c) Raportoidaan välimaksujen keskeytyspäätöksistä, edelleenvaltuutettujen tulojen ja menojen hyväksyjien toteuttamista muista välimaksuihin liittyvistä varotoimenpiteistä, jäsenvaltioiden komission pyynnöstä tekemistä rahoitusoikaisuista sekä komission tekemistä rahoitusoikaisupäätöksistä. | d) Toimitetaan yksityiskohtaiset tiedot siitä, miksi varaumia ei ole esitetty tapauksissa, joissa todetaan olennaisia järjestelmää koskevia puutteita. | e) Raportoidaan tilintarkastustuomioistuimen aikaisempien suositusten seurannasta. | 10. | Toimet varainhoitoasetuksen 53 b artiklan mukaisista vuotuisista yhteenvedoista saatavan hyödyn maksimoimiseksi | Analysoidaan saadut yhteenvedot, sisällytetään tulokset vuotuiseen toimintakertomukseen ja toteutetaan toimenpiteitä niiden jäsenvaltioiden osalta, jotka eivät noudata velvoitteita. | On valvottava asianmukaisesti vuotuisia yhteenvetoja sen varmistamiseksi, että ne ovat yhdenmukaisia, vertailukelpoisia ja hyödyllisiä. | Parannetaan jäsenvaltioilta saatavan varmuuden tasoa. | [1] Euroopan tilintarkastustuomioistuimen vuosikertomus 2006 (EUVL C 273, 15.11.2007). [2] KOM(2008) 97. [3] SEC(2008) 2756. [4] KOM(2009) 42. [5] SEC(2009) 1463. [6] Euroopan tilintarkastustuomioistuimen vuosikertomus 2008, komission vastaus kohtaan 6.35. [7] Tarkastuselimet, jotka vastaavat toimenpideohjelmien päättyessä annettavista ilmoituksista. [8] Jäljellä oleva riski, kun kaikista menoista on tehty kaikentyyppiset tarkastukset ja rahoitusoikaisut. [9] KOM(2008) 97. [10] KOM(2006) 9. [11] PO REGIO saattoi tammikuussa 2010 päätökseen kymmenennen toimintasuunnitelman jatkotoimet. [12] Yhden hankkeen osalta hyväksyttiin komission muodollinen päätös tammikuussa 2010. [13] Kauden 1994–1999 ESR-ohjelmien rahoitusoikaisumenettelyjen päättäminen ei kuulunut toimintasuunnitelmaan. [14] Sisältää tammikuussa 2010 hyväksytyn jäljellä olleen viimeisen päätöksen, jonka arvo oli 116 miljoonaa euroa. [15] Vuosikertomus 2008, luku 6, liite 6.2. [16] KOM(2008) 866. [17] KOM(2009) 43. [18] Jäsenvaltioiden toimittamien tietojen mukaan kansallisten viranomaisten vuoden 2008 loppuun mennessä suorittamat peruutukset ja takaisinperinnät olivat arvoltaan 3,556 miljardia euroa – SEC(2009) 1495. [19] Belgia, Yhdistynyt kuningaskunta, Slovenia, Espanja, Ranska, Italia, Portugali, Kreikka, Irlanti ja Slovakia. [20] Saksa, Kypros, Latvia, Unkari, Alankomaat, Itävalta, Puola, Ruotsi ja Suomi. [21] Kaikki keskeytyspäätökset kumottiin vuonna 2009 tai niitä ollaan kumoamassa. [22] Hankkeet valittiin kahdessa vaiheessa: ensin valittiin satunnaisesti 18 toukokuun 2009 loppuun mennessä toimitettua maksupyyntöä ja sitten kustakin maksupyynnöstä kymmenen toimenpidettä. Tarkastelussa käytettiin 95 prosentin luottamustasoa ja 2 prosentin olennaisuustasoa. [23] Viro, Latvia, Unkari, Romania, Saksa, Ranska, Latvia, Puola, Irlanti, Portugali, Slovenia, Itävalta, Ruotsi, Tanska ja Italia, joista kymmenen ensimmäistä olivat mukana otoksessa. [24] Euroopan tilintarkastustuomioistuimen vuosikertomus 2008, komission vastaus kohtaan 6.23. [25] Ohjelmat valittiin riskiperusteisesti, ja tarkastukseen otettiin mukaan ohjelmat, joihin liittyvä riski oli tavallista suurempi. [26] Euroopan maatalouden tukirahastoa ja kalatalouden ohjauksen rahoitusvälinettä koskevat luvut eivät ole mukana. [27] Luvut ovat alustavia. Tilintarkastustuomioistuin tarkastaa ne vuoden 2009 tilinpäätöstä varten. [28] Lähde: Komission tilinpäätöksen 2007 huomautus 6. Luvut voidaan pyöristää verrattuna edellisiin raportteihin. [29] Lähde: Komission tilinpäätöksen 2008 huomautus 6. Luvut voidaan pyöristää verrattuna edellisiin raportteihin. [30] Luvut ovat alustavia. Ne voivat muuttua tai oikaisut voidaan peruuttaa meneillään olevien kuulemismenettelyjen perusteella. Mahdollisten oikaisujen ”arvioitu määrä (milj. euroa)” on paras arvio, kun otetaan huomioon tarkastusten jatkotoimien tilanne, kansallisten toimintasuunnitelmien täytäntöönpano, jäsenvaltioille toimitetut lopullista kantaa koskevat kirjeet ja kuulemisten tulokset. [31] Liittyy toimenpiteen 1.3 mukaiseen menettelyyn. [32] Keskeytys kumottiin myöhemmin vuonna 2009 tehdyllä komission päätöksellä. [33] Keskeytys kumottiin myöhemmin vuonna 2009 tehdyllä komission päätöksellä.